2016. gada 21. jūnijā Rīkojums Nr. 358

Rīgā (prot. Nr. 30 22. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 92 677 *euro* pārskaitīšanai Rēzeknes novada pašvaldībai, lai segtu izdevumus, kas saistīti ar 2016. gada pavasarī ilgstoša šķīdoņa dēļ radīto postījumu novēršanu uz Rēzeknes novada pašvaldības teritorijā esošajiem autoceļiem un ielām.

2. Vides aizsardzības un reģionālās attīstības ministrijai šā rīkojuma 1. punktā minēto finansējumu pārskaitīt Rēzeknes novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2016. gada pavasarī ilgstoša šķīdoņa dēļ radīto postījumu novēršanu uz Rēzeknes novada pašvaldības teritorijā esošajiem autoceļiem un ielām.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards